《泊舟支硎经灵岩游赤山夜珠坞二首 其一》
明代·黄省曾

林麓转秋清，花村间岭成。遥寻赤山奥，言就白云生。

霞塔留吴殿，烟墟辨越城。人间不贵宝，何用夜珠名。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。